**ОБЩИНА КАЙНАРДЖА, ОБЛАСТ СИЛИСТРА**

**с.Кайнарджа, ул.”Димитър Дончев” № 2, E-mail:** **obs\_kaynardja@abv.bg**

 **До**

 **Председателя на Общински съвет - Кайнарджа**

**МОТИВИ**

**Относно: Отмяна на Наредба за опазване на обществения ред и чистотата в Община Кайнарджа и приемане на нова**

Основание: чл. 28 от ЗНА

1. **Причини, налагащи отмяна на Наредба за опазване на обществения ред и чистотата в община Кайнарджа и приемане на нова**

Постъпило е Разпореждане № 565/24.10.2018 год. от Административен съд-Силистра за насрочване на съдебно заседание на 05.12.2018 г. по образувано адм.дело № 178/2018г. В хипотезата на чл.185 ал.2 АПК, прокурорът е атакувал цялата Наредба, позовавайки се на допуснати нарушения на административно производствените правила при приемането й и по конкретно на нарушения на чл.14 и чл.15 от УКАЗ № 883/24.04.1974 г. за прилагане на Закона за нормативните актове в редакцията към ДВ бр.57 от 22.07.1980 г.-липса на мотиви към законопроекта и неосигуряване на възможност за предварителното му обсъждане и вземане на становище от заинтересованите органи, лица и организации. Освен допуснатите процесуални нарушения прокурорът посочва, че отделни разпоредби от Наредбата противоречат на нормативни актове от по-висока степен. В тази връзка посочва, че чл.4, ал.3 от Наредбата противоречи на чл.8, ал.1 и чл.11, ал.1 от ЗСММ, чл.15, т.5, пр.1 противоречи на чл.8, ал.3 от ЗЗД, а чл.32 е в противоречие с Решение № 1 от 01.03.2012 г. на КС по к.д.№10/2011 г.По тези съображения моли съда да отмени изцяло Наредбата за опазване на обществения ред и чистотата в Община Кайнарджа.

1. **Цели които се поставят:**

Целите ми като вносител на този проект са: отмяна на Наредбата за опазване на обществения ред и чистотата в община Кайнарджа спрямо актове от по-висок ранг. И приемане на нова Наредба

1. **Финансови и други средства, необходими за прилагането на новата уредба.**

Проектът на предложената отмяна и приемане на нова Наредба не изисква нови финансови или други средства.

1. **Очаквани резултати от прилагането, включително финансови, ако има такива.**

Наредбата за опазване на обществения ред и чистотата в община Кайнарджа да съответства на законови основания.

1. **Анализ за съответствие с правото на Европейския съюз.**

Предложената отмяна и приемане на нова Наредба за опазване на обществения ред и чистотата в община Кайнарджа не е в противоречие на нормативен акт от по-висока степен и е в съответствие с правото на Европейския съюз.

**Забележка:** Съгласно чл.26, ал.2 от закона за нормативните актове на заинтересованите лица се предоставя най-малко 14-дневен срок за предложения и становища по проекта. Последните могат да бъдат депозирани в деловодството на общинска администрация или изпращани на e-mail: obs\_kaynardja@abv.bg